ddrg/super_eurlex huggingface dataset:
Euroopa Liidu Teataja L 036 , 10/02/1999 Lk 0014 - 0015



Komisjoni määrus (EÜ) nr 294/1999, 9. veebruar 1999, millega muudetakse määrust (EÜ) nr 2334/98, millega kehtestatakse erandina määrustest (EMÜ) nr 3665/87, (EMÜ) nr 3719/88 ja (EÜ) nr 1372/95 erimeetmed kodulinnulihasektoris EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2777/75 kodulinnulihaturu ühise korralduse kohta, [1] viimati muudetud komisjoni määrusega (EÜ) nr 2916/95, [2] eriti selle artikli 3 lõiget 2, artikli 8 lõiget 12 ja artiklit 15, ning arvestades, et: komisjoni määruses (EÜ) nr 2334/98 [3] sätestatakse erimeetmed teatavate eksporditehingute seadustamiseks alates 1998. aasta augusti teisest poolest Venemaa turul valitsevate probleemide tõttu; probleemid Venemaa turul jätkuvad ning sellega kaasnev olukord on tõsiselt mõjutanud ettevõtjate võimalusi Venemaale eksportida; kõnealuse olukorra kahjustavaid tagajärgi tuleb vastavalt piirata, võttes vastu erimeetmed, mis võimaldavad väljaantud ekspordilitsentse ja teatavaid alustatud tolliprotseduure tühistada ning teatavaid tähtaegu pikendada; käesolevas määruses sätestatud meetmed on kooskõlas kodulinnuliha- ja munaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 2334/98 muudetakse järgmiselt. 1. Artikkel 2 asendatakse järgmisega: "Artikkel 2 1. Litsentsiomaniku enne 1. märtsi 1999 esitatud taotluse korral tühistatakse enne 29. augustit 1998 taotletud ja komisjoni määruse (EÜ) nr 1372/95 [4] alusel väljaantud ekspordilitsentsid, välja arvatud litsentsid, mille kehtivusaeg lõppes enne 1. augustit 1998, ja tagatised tagastatakse. 2. Ettevõtja taotluse korral maksab ta tagasi ettemakstud toetuse, mis on antud toodete eest, mille tolliformaalsused täideti hiljemalt 29. augustiks 1998, kuid mis ei ole veel ühenduse tolliterritooriumilt lahkunud või mis on paigutatud mõne määruse (EMÜ) nr 565/80 artiklites 4 ja 5 osutatud protseduuri alla, ja kõnealuste toimingutega seotud tagatised tagastatakse." 2. Artiklis 4 asendatakse sõnad "150 päevani" sõnadega "210 päevani". 3. Artikkel 5 asendatakse järgmisega: "Artikkel 5 Igal neljapäeval teatavad liikmesriigid tootekogused, mille puhul eelmise nädala jooksul on võetud artikli 2 lõigetega 1 ja 2 ettenähtud meetmeid, ja täpsustavad litsentside väljaandmise kuupäeva ja asjaomase kategooria." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 9. veebruar 1999 Komisjoni nimel komisjoni liige Franz Fischler [1] EÜT L 282, 1.11.1975, lk 77. [2] EÜT L 305, 19.12.1995, lk 49. [3] EÜT L 291, 30.10.1998, lk 15. [4] EÜT L 133, 17.6.1995, lk 26. --------------------------------------------------
Euroopa Liidu Teataja L 046 , 20/02/1999 Lk 0013 - 0014



Komisjoni määrus (EÜ) nr 378/1999, 19. veebruar 1999, millega täiendatakse määruse (EÜ) nr 2400/96 (teatavate nimede kandmise kohta kaitstud päritolunimetuste ja geograafiliste tähiste registrisse, mis on ette nähtud nõukogu määrusega (EMÜ) nr 2081/92 põllumajandussaaduste ja toiduainete geograafiliste tähiste ning päritolunimetuste kaitse kohta) lisa EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta, [1] viimati muudetud komisjoni määrusega (EÜ) nr 1068/97, [2] eriti selle artikli 6 lõikeid 3 ja 4, ning arvestades, et: Kreeka, Hispaania ja Prantsusmaa on vastavalt määruse (EMÜ) nr 2081/92 artiklile 5 esitanud komisjonile taotlused teatavate nimede registreerimiseks päritolunimetustena; vastavalt määruse (EMÜ) nr 2081/92 artikli 6 lõikele 1 on leitud, et need taotlused vastavad kõikidele kõnealuses määruses sätestatud nõuetele ja sisaldavad eelkõige artikli 4 kohaselt nõutud teavet; komisjonile ei ole esitatud määruse (EMÜ) nr 2081/92 artikli 7 alusel vastuväiteid käesoleva määruse lisas osutatud nimede kohta pärast nende avaldamist Euroopa Ühenduste Teatajas; [3] seepärast tuleks kõnealused nimed kanda kaitstud päritolunimetuste ja geograafiliste tähiste registrisse ja võtta kaitstud päritolunimetustena kaitse alla kogu ühenduses; käesoleva määruse lisaga täiendatakse komisjoni määruse (EÜ) nr 2400/96 [4] (viimati muudetud määrusega (EÜ) nr 38/1999 [5]) lisa, ON VASTU VÕTNUD KÄESOLEVA MÄÄRUSE: Artikkel 1 Käesoleva määruse lisas esitatud nimed lisatakse määruse (EÜ) nr 2400/96 lisasse ja kantakse kaitstud päritolunimetustena määruse (EMÜ) nr 2081/92 artikli 6 lõikega 3 ettenähtud kaitstud päritolunimetuste ja geograafiliste tähiste registrisse. Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. veebruar 1999 Komisjoni nimel komisjoni liige Franz Fischler [1] EÜT L 208, 24.7.1992, lk 1. [2] EÜT L 156, 13.6.1997, lk 10. [3] EÜT C 207, 3.7.1998, lk 2; EÜT C 201, 27.6.1998, lk 2; EÜT C 172, 6.6.1998, lk 9; EÜT C 120, 18.4.1998, lk 12. [4] EÜT L 327, 18.12.1996, lk 11. [5] EÜT L 5, 9.1.1999, lk 62. -------------------------------------------------- LISA EÜ ASUTAMISLEPINGU II LISAS LOETLETUD JA INIMTOIDUKS ETTENÄHTUD TOOTED Värske liha ja rups HISPAANIA Cordero Manchego (KGT) Juust HISPAANIA Queso Majorero (KPN) Puu- ja köögivili PRANTSUSMAA Muscat du Ventoux (KPN) Olives cassées de la Vallée des Baux de Provence (KPN) Olives noires de la Vallée des Baux de Provence (KPN) HISPAANIA Avellana de Reus (KPN) Chufa de Valencia (KPN) MUUD II LISAS LOETLETUD TOOTED PRANTSUSMAA Cidres Cornouaille (KPN) Pays d’Auge/Pays d’Auge Cambremer (KPN) KREEKA Κρόκος Κοζάνης (Krokos Kozanis) (KPN) --------------------------------------------------
Euroopa Liidu Teataja L 086 , 30/03/1999 Lk 0006 - 0006



Komisjoni määrus (EÜ) nr 684/1999, 29. märts 1999, millega muudetakse määrust (EÜ) nr 1484/95, milles sätestatakse täiendavate imporditollimaksude süsteemi üksikasjalikud rakenduseeskirjad ja määratakse kindlaks kodulinnuliha- ja munasektori ning ovoalbumiini kohta täiendavad imporditollimaksud ja tüüpilised hinnad ning tunnistatakse kehtetuks määrus nr 163/67/EMÜ EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2771/75 munaturu ühise korralduse kohta [1], viimati muudetud komisjoni määrusega (EÜ) nr 1516/96 [2], eriti selle artikli 5 lõiget 4 ja artiklit 15, võttes arvesse nõukogu 29. oktoobri 1975. aasta määrust (EMÜ) nr 2777/75 kodulinnulihaturu ühise korralduse kohta [3], viimati muudetud komisjoni määrusega (EÜ) nr 2916/95 [4], eriti selle artikli 5 lõiget 4 ja artiklit 15, võttes arvesse nõukogu 29. oktoobri 1975. aasta määrust (EMÜ) nr 2783/75 ovoalbumiini ja laktalbumiini ühise kaubandussüsteemi kohta [5], viimati muudetud määrusega (EÜ) nr 2916/95, eriti selle artikli 3 lõiget 4 ja artiklit 10, ning arvestades, et: kooskõlas Maailma Kaubandusorganisatsiooni raames võetud otsusega muuta täiendava tollimaksu kehtestamine CIF-impordihinna alusel kohustuslikuks, on komisjoni määrust (EÜ) nr 1484/95 [6] hiljuti määrusega (EÜ) nr 493/1999 [7] muudetud; selle määruse artikli 4 lõiget 2 ja artiklit 6 tuleks samuti kooskõlas nimetatud otsusega muuta; seda muudatust on soovitav kohaldada niipea kui võimalik; käesolevas määruses sätestatud meetmed on kooskõlas kodulinnuliha- ja munaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 1484/95 muudetakse järgmiselt. 1) Artikli 4 lõige 2 jäetakse välja. 2) Artiklis 6 asendatakse sõnad "I lisas sätestatud" sõnadega "Artiklis 1 osutatud". Artikkel 2 Käesolev määrus jõustub Euroopa Ühenduste Teatajas avaldamise päeval. Seda kohaldatakse alates 25. märtsist 1999. Käesolev määrus on tervikuna siduv ja vahetult kohaldatav kõikides liikmesriikides. Brüssel, 29. märts 1999 Komisjoni nimel komisjoni liige Franz Fischler [1] EÜT L 282, 1.11.1975, lk 49. [2] EÜT L 189, 30.7.1996, lk 99. [3] EÜT L 282, 1.11.1975, lk 77. [4] EÜT L 305, 19.12.1995, lk 49. [5] EÜT L 282, 1.11.1975, lk 104. [6] EÜT L 145, 29.6.1995, lk 47. [7] EÜT L 59, 6.3.1999, lk 15. --------------------------------------------------
Euroopa Liidu Teataja L 338 , 30/12/1999 Lk 0001 - 0055



Komisjoni määrus (EÜ) nr 2765/1999, 16. detsember 1999, millega muudetakse eksporditoetuste jaoks põllumajandustoodete nomenklatuuri kehtestava määruse (EMÜ) nr 3846/87 lisa EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse komisjoni 17. detsembri 1987. aasta määrust (EMÜ) nr 3846/87, millega kehtestatakse põllumajandustoodete nomenklatuur eksporditoetuste jaoks, [1] viimati muudetud määrusega (EÜ) nr 2605/1999, [2] eriti selle artikli 3 viimast lõiget, ning arvestades, et: määrusega (EMÜ) nr 3846/87 nähakse ette, et vastavalt põllumajandustoodete ekspordikorra rakendussätetele avaldatakse igal aastal alates 1. jaanuarist kasutatava eksporditoetuste nomenklatuuri [3] täielik tekst; (2) tuleb arvesse võtta kaupade koondnomenklatuuri muudatusi, mis on kehtestatud komisjoni 12. oktoobri 1999. aasta määrusega (EÜ) nr 2204/1999, millega muudetakse nõukogu määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) I lisa, [4] mida kohaldatakse 1. jaanuarist 2000, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 3846/87 lisa asendatakse käesoleva määruse lisaga. Artikkel 2 Käesolev määrus jõustub 1. jaanuaril 2000. Käesolev määrus on tervikuna siduv ja vahetult kohaldatav kõikides liikmesriikides. Brüssel, 16. detsember 1999 Komisjoni nimel komisjoni liige Franz Fischler [1] EÜT L 366, 24.12.1987, lk 1. [2] EÜT L 316, 10.12.1999, lk 32. [3] Käesoleva määruse lisasse lülitatakse muudatused, mis tulenevad järgmiste meetmete võtmisest: - komisjoni määrus (EÜ) nr 381/1999 (EÜT L 46, 20.2.1999, lk 28), - komisjoni määrus (EÜ) nr 565/1999 (EÜT L 70, 17.3.1999, lk 3). [4] EÜT L 278, 28.10.1999, lk 1. -------------------------------------------------- LISA PÕLLUMAJANDUSTOODETE NOMENKLATUUR EKSPORDITOETUSTE JAOKS Vt komisjoni määrus (EÜ) nr 2180/2003, EÜT L 335, 22.12.2003, lk 1. --------------------------------------------------
Euroopa Liidu Teataja L 129 , 22/05/1999 Lk 0024 - 0024



Komisjoni määrus (EÜ) nr 1062/1999, 21. mai 1999, millega muudetakse määrust (EMÜ) nr 1858/93, milles sätestatakse üksikasjalikud eeskirjad nõukogu määruse (EMÜ) nr 404/93 kohaldamiseks abikava suhtes, millega hüvitatakse banaanisektoris turustamisel saamata jäänud tulud EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 13. veebruari 1993. aasta määrust (EMÜ) nr 404/93 banaanituru ühise korralduse kohta, [1] viimati muudetud määrusega (EÜ) nr 1637/98, [2] eriti selle artikli 12 lõikeid 4 ja 6 ja artiklit 14, ning arvestades, et: (1) komisjoni määrusega (EMÜ) nr 1858/93, [3] viimati muudetud määrusega (EÜ) nr 796/95, [4] kehtestatakse banaanide turustamisest saamata jäänud tulu tasandustoetuste süsteemi üksikasjalikud rakenduseeskirjad; (2) vastavalt komisjoni kohustusele tuleks seoses nõukogu vastuvõetud teatavaid põllumajandussaadusi ja -tooteid käsitlevate otsustega suurendada 1998/99. turustusaastaks ja seoses banaanide suhtes kehtestatud uue impordikorraga 1998. aasta hüvitise ja alates 1999. aastast makstava hüvitise määramiseks kindlasummalist võrdlustulu; uued summad tuleks lisada määrusesse (EMÜ) nr 1858/93; (3) käesolevas määruses sätestatud meetmed on kooskõlas banaanituru korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 1858/93 artikli 2 lõige 2 asendatakse järgmisega: "2. Kindlasummaline võrdlustulu on 1998. aastal 62,25 eurot 100 kg pakkimishoonest väljaviidud roheliste banaanide netomassi kohta ja alates 1999. aastast 64,03 eurot 100 kg netomassi kohta." Artikkel 2 Käesolev määrus jõustub järgmisel päeval pärast Euroopa Ühenduste Teatajas avaldamist. Käesolev määrus on tervikuna siduv ja vahetult kohaldatav kõikides liikmesriikides. Brüssel, 21. mai 1999 Komisjoni nimel komisjoni liige Franz Fischler [1] EÜT L 47, 25.2.1993, lk 1. [2] EÜT L 210, 28.7.1998, lk 28. [3] EÜT L 170, 13.7.1993, lk 5. [4] EÜT L 80, 8.4.1995, lk 17. --------------------------------------------------
Euroopa Liidu Teataja L 130 , 26/05/1999 Lk 0018 - 0018



Komisjoni määrus (EÜ) nr 1070/1999, 25. mai 1999, millega täiendatakse määruse (EÜ) nr 1107/96 (põllumajandustoodete ja toiduainete geograafiliste tähiste ja päritolunimetuste registreerimise kohta nõukogu määruse (EMÜ) nr 2081/92 artiklis 17 sätestatud korras) lisa EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta, [1] viimati muudetud komisjoni määrusega (EÜ) nr 1068/97, [2] eriti selle artikli 17 lõiget 2, ning arvestades, et: (1) Kreeka valitsuse poolt määruse (EMÜ) nr 2081/92 artikli 17 kohaselt teatatud nimetus Φέτα (Feta) on registreeritud kaitstud päritolunimetusena komisjoni määrusega (EÜ) nr 1107/96, [3] viimati muudetud määrusega (EÜ) nr 590/1999 [4]; (2) Euroopa Kohtu 16. märtsi 1999. aasta otsusega on kõnealune määrus kehtetuks tunnistatud osas, mis käsitleb Φέτα (Feta) registreerimist kaitstud päritolunimetusena; selle tulemusena on kõnealune nimetus kustutatud kaitstud päritolunimetuste ja geograafiliste tähiste registrist ja kõnealuse määruse lisast, ON VASTU VÕTNUD KÄESOLEVA MÄÄRUSE: Artikkel 1 1. Nimetus Φέτα (Feta) kustutatakse kaitstud päritolunimetuste ja geograafiliste tähiste registrist. 2. Määruse (EÜ) nr 1107/96 A osa pealkirja all "Asutamislepingu II lisas loetletud ja inimtoiduks ettenähtud tooted" toodud rubriikidest "Juustud" ja "Kreeka" kustutatakse nimetus "Φέτα (Feta) (KPN)". 3. Vastavalt määruse (EMÜ) nr 2081/92 artikli 17 lõikele 3 jääb nimetus Φέτα (Feta) siseriiklikult kaitstuks kuni vastava otsuse tegemiseni. Artikkel 2 Käesolev määrus jõustub selle Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 25. mai 1999 Komisjoni nimel komisjoni liige Franz Fischler [1] EÜT L 208, 24.7.1992, lk 1. [2] EÜT L 156, 13.6.1997, lk 10. [3] EÜT L 148, 21.6.1996, lk 1. [4] EÜT L 74, 19.3.1999, lk 8. --------------------------------------------------
Euroopa Liidu Teataja L 238 , 09/09/1999 Lk 0014 - 0015



Komisjoni määrus (EÜ) nr 1924/1999, 8. september 1999, millega kohaldatakse nõukogu määrust (EÜ) nr 577/98 tööjõu valikvaatluse korraldamise kohta ühenduses tööjõuvaatluste lisaküsimustike programmi suhtes aastateks 2000–2002 EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 9. märtsi 1998. aasta määrust (EÜ) nr 577/98 tööjõu valikvaatluse korraldamise kohta ühenduses, [1] eriti selle artikli 4 lõiget 2, ning arvestades, et: (1) vastavalt määruse (EÜ) nr 577/98 artikli 4 lõikele 2 tuleb igal aastal koostada mitmeaastane lisaküsimustike programm; (2) käesoleva määrusega ettenähtud meetmed on kooskõlas nõukogu otsuse nr 89/382/EMÜ, Euratom [2] alusel moodustatud statistikaprogrammi komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Aastate 2000–2002 lisaküsimustike programm on sätestatud käesoleva määruse lisas. Artikkel 2 Käesolev määrus jõustub järgmisel päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 8. september 1999 Komisjoni nimel komisjoni liige Yves-Thibault De Silguy [1] EÜT L 77, 14.3.1998, lk 3. [2] EÜT L 181, 28.6.1989, lk 47. -------------------------------------------------- LISA TÖÖJÕU VAATLUS Mitmeaastane lisaküsimustike programm 1. Koolist tööle siirdumine Muutujate nimekiri: vt komisjoni 8. septembri 1999. aasta määrust (EÜ) nr 1925/1999, millega kohaldatakse nõukogu määrust (EÜ) nr 577/98 tööjõu valikvaatluse korraldamise kohta koolist tööle siirdumist käsitlevate 2000. aasta lisaküsimustike osas. [1] Vaatlusperiood: 2000. aasta teine kvartal (Itaalia osas 2000. aasta kolmas kvartal). Hõlmatud liikmesriigid ja piirkonnad: kõik, välja arvatud Saksamaa. Valim: isikud, kes on kooliskäimise lõpetanud viimase viie või kümne aasta jooksul (sealhulgas isikud, kes on kooliskäimise lõpetanud vähemalt üheks aastaks ning seejärel taas koolis käima hakanud); kui uuritakse üksikisikuid, ei ole teavet teiste leibkonna liikmete kohta vaja. Tulemuste edastamine: enne 31. märtsi 2001. 2. Tööaja pikkus ja korraldus Muutujate nimekiri: määratakse kindlaks enne 2000. aasta märtsi. Vaatlusperiood: 2001. aasta teine kvartal. Hõlmatud liikmesriigid ja piirkonnad: määratakse kindlaks. Valim: nagu standardküsimustike puhul; kui uuritakse üksikisikuid, ei ole teavet teiste leibkonna liikmete kohta vaja. Tulemuste edastamine: enne 31. märtsi 2002. 3. Puuetega inimeste tööhõive Muutujate nimekiri: määratakse kindlaks enne 2001. aasta märtsi. Vaatlusperiood: 2002. aasta teine kvartal. Hõlmatud liikmesriigid ja piirkonnad: määratakse kindlaks. Valim: puuetega isikud; kui uuritakse üksikisikuid, ei ole teavet teiste leibkonna liikmete kohta vaja. Tulemuste edastamine: enne 31. märtsi 2003. [1] EÜT L 238, 9.9.1999, lk 16. --------------------------------------------------
Euroopa Liidu Teataja L 188 , 21/07/1999 Lk 0035 - 0036



Komisjoni määrus (EÜ) nr 1594/1999, 20. juuli 1999, ühe söödalisandi lubamistingimuste muutmise kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse söödalisandeid käsitlevat nõukogu 23. novembri 1970. aasta direktiivi 70/524/EMÜ [1] (viimati muudetud komisjoni määrusega (EÜ) nr 1411/1999 [2]), eeskätt selle artikleid 3 ja 9j, ning arvestades, et: (1) Austria, Soome ja Rootsi ühinemisakti XV lisa VII osa E jao lõike 1 punkti 4 teise taande kolmanda alltaandega lubati Rootsil 31. detsembrini 1997 jõusse jätta oma õigusaktid, mis piiravad sipelghappe (E 236) kasutamist söödalisandina; (2) mainitud akti XV lisa sätete kohaselt pidi Rootsi lisama oma taotlusele üksikasjaliku teadusliku põhjenduse seoses ühenduse õigusaktide kohandamisega kõnesoleva söödalisandi osas; (3) Rootsi esitas oma põhjenduse 27. juunil ja 9. detsembril 1997; (4) komisjonil tuleb vastu võtta otsus Rootsi poolt esitatud sipelghapet käsitleva kohandustaotluse kohta; (5) kõnesoleva konservandi lubamistingimused vajavad täiendamist; (6) sipelghappe kasutajaid tuleb informeerida sellest, et puhtal kujul või segus teiste hapetega, milles sipelghape moodustab enam kui poole, ei tohi sipelghapet kasutada niiske töötlemata teravilja aeroobseks happega konserveerimiseks, sest teatavates tingimustes võib see põhjustada aflatoksiinide kõrge sisalduse; (7) käesolevas määruses ettenähtud meetmed on kooskõlas alalise söödakomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Kooskõlas direktiivi 70/524/EMÜ sätetega asendatakse konservantide gruppi kuuluva söödalisandi E 236 (sipelghape) lubamise tingimused käesolevas lisas esitatud tingimustega. Artikkel 2 Olenemata artiklist 1 võib enne 1. septembrit 1999 ringlusse lastud sipelghape, mille märgistus ei vasta käesolevale määrusele, jääda ringlusse 31. detsembrini 1999. Artikkel 3 Käesolev määrus jõustub 1. septembril 1999. Käesolev määrus on tervikuna siduv ja vahetult kohaldatav kõikides liikmesriikides. Brüssel, 20. juuli 1999 Komisjoni nimel komisjoni liige Franz Fischler [1] EÜT L 270, 14.12.1970, lk 1. [2] EÜT L 164, 30.6.1999, lk 56. -------------------------------------------------- LISA "EÜ nr | Lisand | Keemiline valem, kirjeldus | Loomaliik või -grupp | Vanuse ülemmäär | Sisalduse alammäär | Sisalduse ülemmäär | Muud tingimused | Loa tähtaeg | milligrammi ühe kilogrammi täissööda kohta | milligrammi ühe kilogrammi täissööda kohta | E 236 | Sipelghape | CH2O2 | Kõik loomaliigid ja -grupid | — | — | — | Kasutusjuhendisse tuleb lisada järgmine tekst: "Puhtal kujul või segus teiste hapetega, milles sipelghape moodustab segu kaalust rohkem kui poole, ei tohi sipelghapet kasutada töötlemata teravilja (niiskusesisaldusega üle 15 %) aeroobseks happega konserveerimiseks." | Piiramatu" | --------------------------------------------------
Komisjoni määrus (EÜ) nr 2762/1999,

22. detsember 1999,

millega kohandatakse teatavate kalapüügiliikide maksimaalset aastast püügikoormust

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 15. juuni 1995. aasta määrust (EÜ) nr 2027/95, millega luuakse teatavate ühenduse kalastuspiirkondade ja kalavarudega seotud püügikoormuse korraldussüsteem, [1] muudetud määrusega (EÜ) nr 149/1999, [2] eriti selle artikli 4 teist taanet,

ning arvestades, et:

(1) määruse (EÜ) nr 2027/95 artikli 4 teises taandes on sätestatud, et komisjon võtab liikmesriigi nõudmisel asjakohaseid meetmeid, et kõnealune liikmesriik saaks kasutada oma kalastuskvoote nõukogu 27. märtsi 1995. aasta määruse (EÜ) nr 685/95 (mis käsitleb teatavate ühenduse kalastuspiirkondade ja kalavarudega seotud püügikoormuse korraldust) artikli 6 lõike 2 kolmanda lõigu sätete kohaselt; [3]

(2) Hispaania on palunud komisjonil kohandada oma laevade maksimaalset aastast püügikoormust nii, et põhjalähedaste liikide püügi puhul kantakse osa passiivpüüniste koormusest üle veetavatele püünistele, nii et Hispaania lipu all sõitvad laevad saaksid täielikult kasutada neile ühenduse määruste kohaselt aastaks eraldatud kvoote;

(3) selline püügikoormuse ülekandmine seisneb üksnes väikeses kohanduses, mis ei muuda olemasolevat tasakaalu ning võimaldab algselt kehtestatud koormust kohandada vastavalt laevastiku praegusele olukorrale ja mitmekesistada kalapüügitegevust teiste põhjalähedaste liikidega;

(4) et Hispaania saaks paremini kasutada talle eraldatud kvoote, peab käesolev määrus jõustuma kohe;

(5) käesoleva määrusega ettenähtud meetmed on kooskõlas kalanduse ja akvakultuuri korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Hispaania Kuningriigi maksimaalset aastast püügikoormust põhjalähedaste liikide osas, mille püügil kasutatakse määruse (EÜ) nr 2027/95 lisas nimetatud veetavaid ja passiivpüüniseid, muudetakse vastavalt käesoleva määruse lisale.

Artikkel 2

Käesolev määrus jõustub järgmisel päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 22. detsember 1999

Komisjoni nimel

komisjoni liige

Franz Fischler

[1] EÜT L 199, 24.8.1995, lk 1.

[2] EÜT L 18, 23.1.1999, lk 3.

[3] EÜT L 71, 31.3.1995, lk 5.

--------------------------------------------------

LISA

+++++ TIFF +++++

+++++ TIFF +++++

--------------------------------------------------
32000R1291R(05)
24.6.2000 L 152/1 EUROOPA ÜHENDUSTE TEATAJA
Komisjoni 9. juuni 2000. aasta määruse (EÜ) nr 1291/2000 (millega sätestatakse põllumajandussaaduste ja -
toodete impordi- ja ekspordilitsentside ning eelkinnitussertifikaatide süsteemi kohaldamise ühised üksikasjali-
kud eeskirjad) parandus
(Euroopa Liidu Teataja eriväljaanne 2004, 03. Põllumajandus, 29. köide, lk 145)
Leheküljel 167 artikli 49 lõike 9 punktis b asendatakse
tekst: “b) Kui edukas pakkuja tõendab pädevale asutusele, et pakkumismenetluse väljakuulutanud asutus on kohus-
tanud teda temast olenemata põhjustel aktsepteerima lepingu muudatusi, mida ei loeta vääramatuks jõuks,
võib pädev asutus:”
tekstiga: “b) Kui edukas pakkuja tõendab pädevale asutusele, et pakkumismenetluse väljakuulutanud asutus on kohus-
tanud teda aktsepteerima lepingu muudatusi pakkujast olenemata põhjustel, mida ei loeta vääramatuks
jõuks, võib pädev asutus:”.03/46. kd 280 Euroopa Liidu Teataja ET